text: Við einum megnar liðavrikið, skakaðu føroysku U19-mennirnir hondbóltsrisan Týskland og vunnu 30-28, eftir hálvleiksstøðuna 12-10 til Føroyar. Føroyar eru sostatt enn við í dystinum um plássini í fjórðingsfinalunum.
text: #000000
text: Fá mál komu fyrstu løtuna. Bæði liðini vardu væl, men høvdu okkara verri við at fáa glið á álopsspælið.Týska verjan stóð væl og skutu okkara samstundis týska málverjan veruliga heitan. Føroyar tóku time-out eftir 12 minuttir og fóru yvir til at spæla 7 móti 6. Hetta trýsti týsku verjuna longu aftur og gav meira ró yvir føroyska spælið. Tað kom betur glið á føroyska álopið og komu okkara til betri kjansir. Samstundis fór føroyska verjan veruliga at standa væl saman við einum stórspælandi Sasha Lacok í málinum, sum stóð við 47% í fyrra hálvleiki. Óli, Ísak og Jákup Egholm á vinstra vongi gjørdu um seg í álopinum og vunnu Føroyar seg nú fram um og fóru til hálvleiks frammanfyri 12-10.Liðini fylgdist fyrru helvt av seinna hálvleiki. Týskararnir tóktust tó at troyttast um miðjan hálvleiki ímóti seru stinnu føroysku miðverjuni, har Ísak Vedelsbøl og Rókur Ziskason stóðu sum klettar. Tá so Sasha Lacok aftur fór at taka frá sær í føroyska málinum, var møguleikin har. Nógv lá á herðunum hjá Óla Mittún í føroyska álopsspælinum, men hann tóktisk ikki at nervast og koyrdi ótroyttiligur á týsku verjuna. Tað var hesa løtuna at dysturin koppaði til okkara og vunnu Føroyar seg fram um 26-20, tá 10 minuttir restaðu. Seinastu minuttirnir av dystinum vóru rokaligir. Týskarar tóku fyrst Óla Mittún úr spælinum og komu síðani heilt fram at verja. Dysturin gekk nú skjótt nú aftur og fram og vóru nógvar villur og útvísingar. Týskararnir minkaðu um munin, men megnaðu okkara at standa ímóti og vinna við tveimum, 30-28.Eftir dystin var Ísak Vedelsbøl kosin til best leikara í dystinum. Ísak stóð sum ein klettur í miðverjuni í dag og skeyt eisini 6 mál. Talan var um eitt flott føroysk liðavrik, har fleiri kunnu dragast fram. Óli Mittún vísti stórspæl stórar partar av dystinum og fingu týskarar ongantíð fatur á føroyska hvirluvindinum, sum skeyt heili 13 mál og var tryggur í brotskøstunum. Føroysku vengurnir vóru kaldir, tá harðast stóð á. Jákup Egholm skoraði væl á vinstra vongi við 6 málum og spældi Niklas Gaard seg eisini veruliga upp á høgra vongi í leypi av dystinum. Hóast einki mál, so spældi Rókur Ziskason eisini ein týðandi leiklut í miðverjuni og føroysku bakketuni.Meginumfarið er nú víðopið og skulu Føroyar møta Saudi Arabia í morgin kl. 16.00. Føroyar skulu vinna dystin fyri at hava møguleikan at koma í fjórðingsfinalurnar. Tað er ikki vist, at ein sigur er nokk, men kemur hetta ann uppá úrslitið millum Iran og Saudi Arabia í dag og dystin millum Týskland og Iran í morgin. Dystirnir kunnu stroymast á youtube hjá IHF, sum eitur IHF Competitions.Dystargongdin Týskland – Føroyar:5 min. 2-110 min. 4-215 min. 6-320 min. 6-525 min. 8-930 min. 10-1235 min. 14-1640 min. 18-1945 min. 20-2350 min. 20-2655 min. 23-2860. min. 28-30Málskjúttar hjá Føroyum:Óli Mittún 13 (4)Ísak Vedelsbøl 6Jákup Egholm 6Niklas Gaard 4Búi Poulsen 1Málverjar:Aleksandar Lacok 36%
text: #000001
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000003
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000006